
JARLE ENERUD

PÅSKE

QUIZ

2025

1000 SPØRSMÅL

OM MUSIKK, SPORT, FILM, GEOGRAFI,

HISTORIE OG MYE MER

Innhold etter vanskelighetsgrad

Q: Spørsmål tilrettelagt for nysgjerrige barn og ungdom

Hvor i all verden? #1

Lett blanding #1

Hvor i all verden? #2

Lett blanding #2

G – figurer som begynner på G

Lett blanding #3

Lett blanding #4

Dyr og planter

Lett blanding #5

Lett blanding #6

QQ: For de fleste

Allmennquiz #1

Ord som inneholder -maker

Allmennquiz #2

Allmennquiz #3

Geografi #1 – hva ligger lengst vest?

Allmennquiz #5

Fire alternativer

Geografi #2

Allmennquiz #6

Allmennquiz #7

Litteratur #2

Allmennquiz #8

Historie #4

Film #3

TV #1

Menneske og medisin #1

Allmennquiz #10

Mat og drikke #1

I hvilken TV-serie ser vi disse rollefigurene?

Mote og livsstil #1

Nevn et år …

Allmennquiz #11

Natur #2

Allmennquiz #12

Allmennquiz #13

S – landet begynner på S

Logoer

Historiske personer med fødsels- og dødsår

Svaret har tre bokstaver eller tall

Verdensreligionene

Dyre-, plante-, sopp- eller mineralriket?

Svensk musikk

Mote og livsstil #2

Hva er størst av …?

Homonymer – like ord med ulik betydning

Harry Potter eller Ringenes herre?

Mat og drikke #3

Land med hint

Geografi #4

1980-tallet

Allmennquiz #17

QQQ: For alle som liker en mer utfordrende spørrelek

Svaret er et tall #1

Film #1 – beskrivelser av filmer

Hvem er hen? #1

Sport #1

Allmennquiz #4

Musikk #1 – nasjonalsanger

Film #2 – bifigurer i Disney-filmer

Historie #2

Geografi #3

Litteratur #3

Allmennquiz #9

Musikk #3

Sport #2

Natur #1

Vitenskap og teknologi

TV #2

Musikk #4

Sport #3

Menneske og medisin #2

Mat og drikke #2

Historie #5

Design og arkitektur

Allmennquiz #15

Allmennquiz #16

Hovedsteder #1

Hovedsteder #2

Revolusjoner

Superhelter

Svenske ord

Litteratur #4

Historie #4

Hvilken idrett drev de med?

Natur #3

QQQQ: For alle som liker å teste ut eksperten i seg

Hvem tipper nærmest?

Litteratur #1

Historie #1

Influensere

Hvem er hen? #2

Musikk #2 – etter 2020

Historie #3

Finkultur

Sport #4

Vin

Allmennquiz #14

Aukrust-figurer

TV #3

Svaret er et tall #2

Norrøn mytologi

I hvilken by holder sportsklubben til?


Innledning

Quiz kan nytes når som helst og hvor som helst. Og tid og anledning håper jeg du har i påsken, når du har gått skituren og fått varmen tilbake i fingrene etter å ha spist appelsin ute. Quizboka du nå holder i hånden, inneholder 1000 spørsmål og svar fordelt på 100 ulike kategorier, så forhåpentligvis er det mye for alle og enhver her.

Som et lite hjelpemiddel er alle kategoriene utstyrt med en vanskelighetsgrad, men disse bør ikke leses for bokstavelig. Alt avhenger av interesse, og det er heller ikke slik at kategori 4 inneholder kun vanskelige spørsmål og kategori 1 kun lette spørsmål.

Vanskelighetsgrader

Q: Spørsmål tilrettelagt for nysgjerrige barn og ungdom

QQ: For hele familien

QQQ: For alle som liker en mer utfordrende spørrelek

QQQQ: For alle som liker å teste ut eksperten i seg

Kort om retteregler

Den som leser opp spørsmålene og vurderer svarene mot fasiten, er quizmaster. En god quizmaster bør være raus, men konsekvent. I tillegg bør hun selvsagt se an «publikummet». Quiz skal jo være gøy, men hva som er gøy, varierer fra person til person og gruppe til gruppe. Når det gjelder å godkjenne svar, eller gi flere hint enn det som står i spørsmålet, bør man være snillere mot de yngste enn mot de mer konkurranselystne i familien. Men man må være konsekvent innenfor hver av disse gruppene, hvis ikke kan det bli dårlig stemning!

I tillegg er det en del regler som er ganske gjengs i quiz-sammenheng: Med mindre det spørres om noe annet, holder det med etternavn på personer, eventuelt et kunstnernavn hvis det er dette personen er mest kjent under. For kongelige og lignende må man svare med kongenavn og i tillegg regentnummer, kallenavn eller etternavn. Som eksempel skal altså Olav den hellige, Olav Digre, Olav 2. eller Olav Haraldsson alle godkjennes for hvilken konge som falt på Stiklestad i 1030, men ikke bare kong Olav. For svar hvor ordet er på et språk som er svært fremmed for oss, eller bare er et langt og kronglete ord, bør også quizmaster utvise en god dose raushet. Hvis du vet at svaret på hvilken høyde i Australia som på det lokale språket pitjantjatjara betyr «der djevelen urinerer», er Mamungkukumpurangkuntjunya, blir det for strengt å kreve at du uttaler eller staver det 100 prosent korrekt. Men den mer kjente høyden Uluru, også omtalt som Ayers Rock, bør du kunne uttale eller skrive rett. Husk at quiz er en kunnskapskonkurranse og ikke en stave-eller uttalekonkurranse!

Litt om land: Hva som regnes som et selvstendig land, er ikke enhetlig definert og har selvsagt sterke politiske implikasjoner. Men i denne boka vil landene det spørres etter, være blant disse 199: FNs 193 medlemsland, de to observatørstatene til FN, Vatikanstaten og Palestina, samt Taiwan, Kosovo, Niue og Cook Islands. Det er også andre land som er de facto selvstendige, men antallet andre land som anerkjenner dem er få, ingen eller det gjøres bare av åpenbare geopolitiske årsaker. Hvis svaret er et av disse «anerkjent-av-få»-landene, vil det komme frem av spørsmålet. Når det gjelder Storbritannia, er Storbritannia landet, mens England, Wales, Skottland og Nord-Irland er ikke-suverene deler av Storbritannia, på norsk omtalt som riksdeler. Allikevel omtales disse ofte som land i gitte sammenhenger, kanskje særlig i lagidretter, hvor de tradisjonelt har stilt med egne landslag.

Men hvordan dere velger å gjøre dette, er selvsagt helt opp til dere (bare husk at raus, men konsekvent dømming sjelden er feil!).

Glad påsk og god quiz!

Jarle Enerud

NB: Tilbakemeldinger og ønsker mottas med glede og kan sendes forlaget.


 Hvem tipper nærmest?

Svarene her er så pass sære at det handler om å komme med den beste kvalifiserte gjetningen. Eller bare ha flaks. Den som tipper nærmest rett svar, vinner poenget.

1. Hvor mange episoder er til og med 2024 laget og sendt av TV-serien Neste sommer?

2. I sangen «Kjerringa med staven» synges det «åtte potter rømme». Pott er et gammelt norsk volummål. Hvor mange liter tilsvarer åtte potter? Definisjonen av pott ble satt i 1824 og måleenheten var i bruk til 1875 da vi gikk over til det metriske systemet.

3. Den største avstanden mellom to punkter på det norske hovedlandet er mellom sørspissen av Lista og Hornøya øst for Vadsø. Hva er avstanden i luftlinje?

4. Når dette blir skrevet, er Den siste dansen (utgitt i 2024) foreløpig siste bok i Frid Ingulstads bokserie Sønnavind. Hvilket nummer i serien er dette?

5. Hvor mange av USAs 50 stater har IKKE kystlinje mot Atlanterhavet eller Stillehavet?

6. I henhold til SSBs tall, hva var den gjennomsnittlige årslønnen for alle lønnsmottakere i Norge i 1970?

7. Hvor mange av solsystemets måner har fått et offisielt navn av Den internasjonale astronomiske union? Det er da snakk om måner rundt planeter og dvergplaneter. Mange flere er oppdaget, men foreløpig har disse bare tekniske navn som beskriver deres beliggenhet.

8. Hvor mange medaljer ble delt ut i sommer-OL i Paris i 2024? Medaljer utdelt til lag telles som én, men alle medaljer som ble delt mellom flere som ble likt plassert, telles.

9. En av de mest solgte bilene gjennom tidene er Ford Model T, som det ble laget cirka 15 millioner av mellom 1908 og 1927. Hvor mange hestekrefter kunne motoren dens yte?

10. Hvor mye skal en bordtennisball veie?



 

Svar: Hvem tipper nærmest?

1. 114 (i alt 13 sesonger med 7 til 12 episoder per sesong)

2. 7,7208 liter (og en pott er 0,9651 liter)

3. 1813 km

4. 124

5. 27

6. 29 700 kroner (Til sammenligning var gjennomsnittslønnen i 2023 676 000, mens medianlønnen var 608 000. Til tross for at verdien på krona var høyere, tilsvarte 29 700 kroner i 1970 allikevel «bare» rundt 225 000 kroner målt i 2023-kroner)

7. 174 (Jorden: 1, Mars: 2, Jupiter: 57, Saturn: 63, Uranus: 27, Neptun: 14, Pluto: 5, Haumea: 2 og Eris, Gonggong og Quaoar har 1 hver.)

8. 1044 (329 gull, 330 sølv og 385 bronse)

9. 20 hk

10. 2,7 gram

